title: Регламент за изпълнение (ЕС) 2017/1503 на Комисията от 25 август 2017 година за изменение на Регламент за изпълнение (ЕС) 2016/68 относно общите процедури и спецификации, необходими за взаимното свързване на електронните регистри на картите на водачи (Текст от значение за ЕИП. )

text:
               26.8.2017

               BG

               Официален вестник на Европейския съюз

               L 221/10

         РЕГЛАМЕНТ ЗА ИЗПЪЛНЕНИЕ (ЕС) 2017/1503 НА КОМИСИЯТА
   от 25 август 2017 година
   за изменение на Регламент за изпълнение (ЕС) 2016/68 относно общите процедури и спецификации, необходими за взаимното свързване на електронните регистри на картите на водачи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт (1), и по-специално член 31, параграф 5 от него,
   като има предвид, че:

               (1)

               С Регламент (ЕС) № 165/2014 изисква от държавите членки да свържат взаимно своите национални електронни регистри за картите на водачи чрез съобщителната система TACHOnet.

               (2)

               В Регламент за изпълнение (ЕС) 2016/68 на Комисията (2) се съдържат необходимите общи процедури и спецификации за взаимното свързване чрез съобщителната система TACHOnet на електронните регистри на картите на водачи.

               (3)

               Връзката към съобщителната система TACHOnet се извършва или пряко — чрез мрежата за трансевропейски телематични услуги между администрациите (Testa), или непряко — чрез държава членка, която вече е свързана към Testa. По традиция непреките връзки се съгласуват двустранно чрез договори, подписани от представители на съответните субекти на национално равнище и без намеса на Комисията. Същевременно, за да се предотврати потенциална злоупотреба с връзката и за да се гарантира правилното функциониране на системата, Комисията, в качеството си на общ управител на съобщителната система TACHOnet, следва да получи надлежна и своевременна информация относно желанието на национален орган да се свърже към съобщителната система TACHOnet.

               (4)

               В допълнение към държавите членки, съобщителната система TACHOnet на практика е отворена и за трети страни. Поради това Комисията следва да гарантира, че тези трети страни изпълняват същите задължения по отношение на съобщителната система TACHOnet, както държавите членки.

               (5)

               Следва да бъдат направени някои малки изменения в Регламент за изпълнение (ЕС) 2016/68 с цел разясняване и прецизиране на следните аспекти: процедурата по свързване към съобщителната система TACHOnet, предварителните изпитвания, които трябва да бъдат проведени и последствията при неуспех, съдържанието на някои XML съобщения, определянето на поетапната процедура, която трябва да следват държавите членки в случай на системни грешки, и времето, за което могат да се съхраняват лични данни в дневниците за регистриране на централния възел.

               (6)

               Новата версия на съобщителната система TACHOnet ще се прилага от 2 март 2018 г. Въпреки това, за да могат да се предприемат някои подготвителни стъпки, разпоредбите относно свързването на трети страни, предварителните изпитвания и непрекия достъп следа да се прилагат от датата на влизане в сила на настоящия регламент.

               (7)

               Поради това Регламент за изпълнение (ЕС) 2016/68 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Комитета относно автомобилния транспорт,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) 2016/68 се изменя, както следва:

               1)

               в член 2 се добавят букви к), л) и м):

                           „к)

                           „мрежа за трансевропейски телематични услуги между администрациите (Testa)“ означава платформа за далекосъобщителна взаимна свързаност за сигурен обмен на информация между публични администрации в Съюза;

                           л)

                           „пряк достъп до TACHOnet“ означава връзка към съобщителната система TACHOnet на национален електронен регистър посредством връзка към платформата Testa, управлявана от държавата членка, в която е разположен регистърът;

                           м)

                           „непряк достъп до TACHOnet“ означава връзка към съобщителната система TACHOnet на национален електронен регистър посредством връзка към платформата Testa, управлявана от държава членка, в която не е разположен регистърът.“;

               2)

               вмъкват се следните членове 3а и 3б:
               „Член 3а
               Свързване на трети страни
               В случай на одобрение от Комисията, трети страни могат да свържат своите електронни регистри към съобщителната система TACHOnet, ако изпълняват изискванията на настоящия регламент.
               Член 3б
               Предварителни изпитвания
               Свързването на национален електронен регистър към съобщителната система TACHOnet, чрез пряк или непряк достъп, се извършва след успешното провеждане на изпитвания за свързването, интеграцията и експлоатацията в съответствие с инструкциите и под надзора на Комисията.
               В случай на неуспех при предварителните изпитвания Комисията може временно да преустанови фазата на изпитване. Изпитванията се подновяват, когато отговорният национален орган съобщи на Комисията, че са били приети необходимите технически подобрения на национално равнище, които да позволят успешното провеждане на предварителните изпитвания.
               Максималната продължителност на предварителните изпитвания е шест месеца.“;

               3)

               вмъква се следният член 5а:
               „Член 5а
               Непряк достъп до TACHOnet
               1.   Националният орган, отправящ искането за непряк достъп до TACHOnet, предоставя на Комисията следните документи:

                           а)

                           писмо, подписано от представител на националния орган, с искане Комисията да започне фазата на изпитване за предоставяне на непряк достъп до TACHOnet;

                           б)

                           заявление за непряк достъп до TACHOnet във формата, определен в приложение IX;

                           в)

                           двустранния договор между националния орган, отправящ искането за непряк достъп, и националният орган, който му предоставя такъв достъп посредством своята връзка към платформата Testa, подписан от представители на националните органи.

                     2.   Не по-късно от два месеца след датата на подаване на документите, посочени в параграф 1, Комисията отправя искане до съответния национален орган да предостави техническата информация, необходима за започване на предварителните изпитвания, посочени в член 3б.
               3.   Непряк достъп до TACHOnet не се предоставя, докато изискванията по параграфи 1 и 2 не бъдат изпълнени.“;

               4)

               приложения I, II, III, VI, VII и VIII се изменят в съответствие с приложение I към настоящия регламент;

               5)

               добавя се приложение IX, както е посочено в приложение II към настоящия регламент.

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Член 1, параграф 4 се прилага от 2 март 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 август 2017 година.

            За Комисията

            Председател

         Jean-Claude JUNCKER

      (1)  ОВ L 60, 28.2.2014 г., стр. 1.

      (2)  Регламент за изпълнение (ЕС) 2016/68 на Комисията от 21 януари 2016 година относно общите процедури и спецификации, необходими за взаимното свързване на електронните регистри на картите на водачи (ОВ L 15, 22.1.2016 г., стр. 51).

      ПРИЛОЖЕНИЕ I
      Приложения I, II, III, VI, VII и VIII към Регламент за изпълнение (ЕС) 2016/68 се изменят, както следва:

                  1)

                  приложение I се изменя, както следва:

                              а)

                              в точка 1.1 втората алинея се заменя със следното:
                              „Всички съобщения TACHOnet трябва да се маршрутизират през централния възел.“;

                              б)

                              точка 2.2 се заменя със следното:

                                          „2.2.

                                          Централният възел не трябва да съхранява данни за период, по-дълъг от шест месеца, освен данните от протоколирането, статистическите данни и данните за маршрутизиране, посочени в приложение VII.“;

                              в)

                              точка 2.6.1 се заменя със следното:

                                          „2.6.1.

                                          Функциите за управление на данните за контакт трябва да предоставят възможност на всяка държава членка да управлява своите данни за контакт в различни категории по отношение на политиката, бизнеса, експлоатацията и техническите въпроси, като компетентният орган на всяка държава членка е отговорен за поддържането на своите данни за контакт. Данните за контакти в другите държави членки трябва да могат да бъдат разглеждани, но не и редактирани.“;

                              г)

                              точка 2.6.2 се заличава;

                  2)

                  приложение II се изменя, както следва:

                              а)

                              точка 1.3 се заменя със следното:

                                          „1.3.

                                          „Modify Card Status“ (MCS — промяна на статуса на карта) позволява на запитващата държава членка да уведоми отговарящата държава членка, чрез Modify Card Status Request (запитване за промяна на статуса на карта), че в статуса на дадена карта, издадена от последната, е настъпила промяна. Отговарящата държава членка трябва да отговоря на Modify Card Status Request като изпраща Modify Card Status Response веднага след като регистърът е актуализиран или уведомлението е било отхвърлено, като предава резултата от актуализирането и информация за настоящия статус на картата (отразен в регистъра на тахографските карти). Този отговор трябва да се изпраща най-късно 10 календарни дни след изпращането на уведомлението с искането. Във всички случаи Modify Card Status Request или Modify Card Status Response трябва да се потвърждават с Modify Card Status acknowledgment.“;

                              б)

                              точка 5 се заменя със следното:

                                          „5.

                                          Статусът на карта, посочен в допълнението към настоящото приложение, не трябва да се използва, за да се определя дали дадена карта на водач е валидна за управление на МПС. Когато чрез функционалната възможност CCS или CIC държава членка отправя запитване до регистъра на държавата членка, издала картата, отговорът трябва да съдържа специалното за целта поле „валидна за управление“. Националните административни процедури трябва да са такива, че отговорите на запитвания от CCS или CIC винаги да съдържат подходящата стойност „валидна за управление“.“;

                  3)

                  приложение III се изменя, както следва:

                              а)

                              точка 2.3 се заменя със следното:

                                          „2.3.

                                          Националните системи трябва да могат да изпращат, получават и обработват всички съобщения, съответстващи на която и да е от функционалните възможности, посочени в приложение II.“;

                              б)

                              допълнението се замества със следното:„
                                 Допълнение

                                    Минимални изисквания за съдържанието на XML съобщенията

                                             Common Header (обща заглавна част)

                                             Mandatory (задължително)

                                             „Version“ (версия)

                                             Официалната версия на спецификациите XML трябва да се определя чрез пространството на имена, дефинирано в XSD на съобщението, и да се посочва в атрибута за версия на заглавния елемент на съобщението XML. Номерът на версията („n.m“) трябва да се определя като постоянна стойност във всяка версия на файла „XML Schema Definition“ (xsd).

                                             Да

                                             „Test Identifier“ (идентификатор за изпитване)

                                             „Optional id for testing“ (незадължителен идентификатор за изпитване) Инициаторът на изпитването попълва идентификатора и всички участници в работния процес трябва да препращат/връщат същия идентификатор. При реална експлоатация той трябва да се игнорира и да не се използва, ако бъде предоставен.

                                             Не

                                             „Technical Identifier“ (технически идентификатор)

                                             Универсален уникален идентификатор (UUID), еднозначно определящ всяко отделно съобщение. Изпращащият генерира UUID и попълва този атрибут. Тези данни не се използват за търговски цели.

                                             Да

                                             „Workflow Identifier“ (идентификатор на работния процес)

                                             Идентификаторът на работния процес (workflowId) представлява UUID и трябва да се генерира от изпращащата искането държава членка. Този идентификатор се използва след това във всички съобщения с цел съгласуване на работния процес.

                                             Да

                                             „Sent at“ (изпратено на)

                                             Дата и час (в UTC формат) на изпращане на съобщението.

                                             Да

                                             „Timeout“ (изтичане на сесията)

                                             Това е незадължителен атрибут за дата и час (във формат UTC). Тази стойност трябва да се задава само от централния възел за препратени искания и се изчислява въз основа на датата/времето на получаване на първоначалното запитване от възела. Тя информира отговарящата държава членка кога изтича сесията на запитването. Не се изисква тази стойност да се посочва в първоначалните запитвания, изпращани до възела, нито в съобщенията за отговор.

                                             Не

                                             From (от (подател)

                                             Кодът ISO 3166-1 Alpha 2 на държавата членка, изпращаща съобщението, или „ЕС“.

                                             Да

                                             To (до (получател)

                                             Кодът ISO 3166-1 Alpha 2 на държавата членка, до която се изпраща съобщението, или „ЕС“.

                                             Да

                                             Check Issued Cards Request (запитване за проверка за издадени карти)

                                             Mandatory (задължително)

                                             „Family Name“ (фамилно име)

                                             Фамилно име на водача.

                                             Да

                                             „First Name“ (собствено име)

                                             Собствено име на водача.

                                             Не

                                             „Date of Birth“ (дата на раждане)

                                             Дата на раждане на водача.

                                             Да

                                             „Place of Birth“ (място на раждане)

                                             Място на раждане на водача.

                                             Не

                                             „Driving Licence Number“ (номер на свидетелство за управление)

                                             Номер на свидетелството за управление на водача.

                                             Не

                                             „Driving Licence Issuing Country“ (държава на издаване на свидетелството за управление)

                                             Държава, издала свидетелството за управление на водача.

                                             Не

                                             Check Issued Cards Response (отговор за проверка за издадени карти)

                                             Mandatory (задължително)

                                             „Status Code“ (код за състояние)

                                             Код за състоянието на отговора.

                                             Да

                                             „Status Message“ (съобщение за състояние)

                                             Обяснително описание на състоянието.

                                             Не

                                             „Search Mechanism“ (метод на търсене)

                                             Била ли е картата намерена чрез търсенето NYSIIS или чрез търсене по свободно зададени критерии?

                                             Да

                                                „Found driver details“ (данни за намерения водач)

                                             Да, ако е намерен водач.

                                             „Family Name“ (фамилно име)

                                             Фамилно име на всеки намерен водач.

                                             Да

                                             „First Name“ (собствено име)

                                             Собствено име на всеки намерен водач.

                                             Не

                                             „Date of Birth“ (дата на раждане)

                                             Дата на раждане на всеки намерен водач.

                                             Да

                                             „Place of Birth“ (място на раждане)

                                             Място на раждане на всеки намерен водач.

                                             Не

                                                „Card Details“ (данни на притежателя на картата)

                                             Да, ако е намерен водач.

                                             „Card Number“ (номер на картата)

                                             Номер на намерената карта.

                                             Да

                                             „Card Status“ (статус на картата)

                                             Статус на намерената карта.

                                             Да

                                             „Valid for Driving“ (валидна за управление на МПС)

                                             Намерената карта е/не е валидна за управление на МПС.

                                             Да

                                             „Card Issuing Authority“ (орган на издаване на картата)

                                             Име на органа, издал намерената карта.

                                             Да

                                             „Card Start of Validity Date“ (дата на начало на валидност на картата)

                                             Дата на начало на валидност на намерената карта.

                                             Да

                                             „Card Expiry Date“ (срок на валидност на картата)

                                             Дата, на която изтича срокът на валидност на намерената карта.

                                             Да

                                             „Card Status Modified Date“ (дата на промяна на статуса на картата)

                                             Дата на последна промяна в намерената карта.

                                             Да

                                             „Temporary Card“ (временна карта)

                                             Намерената карта е временна карта.

                                             Не

                                                „Driving Licence Details“ (данни за свидетелството за управление)

                                             Да, ако е намерена карта на водач.

                                             „Driving Licence Number“ (номер на свидетелство за управление)

                                             Номер на намереното свидетелство за управление на водач.

                                             Да

                                             „Driving Licence Issuing Country“ (държава на издаване на свидетелството за управление)

                                             Държава на издаване на намереното свидетелство за управление на водач.

                                             Да

                                             „Driving Licence Status“ (статус на свидетелството за управление)

                                             Статус на намереното свидетелство за управление на водач.

                                             Не

                                             „Driving Licence Issuing Date“ (дата на издаване на свидетелството за управление)

                                             Дата на издаване на намереното свидетелство за управление на водач.

                                             Не

                                             „Driving Licence Expiry Date“ (срок на валидност на свидетелството за управление)

                                             Дата, на която изтича срокът на валидност на намереното свидетелство за управление на водач.

                                             Не

                                                „Workshop Card Details“ (данни за сервизната карта)

                                             Да, ако е намерена сервизна карта.

                                             „Workshop name“ (име на сервиза)

                                             Име на сервиза, на който е издадена намерената карта.

                                             Да

                                             „Workshop address“ (адрес на сервиза)

                                             Адрес на сервиза, на който е издадена намерената сервизна карта.

                                             Да

                                             Check Card Status Request (запитване за проверка на статуса на карта)

                                             Mandatory (задължително)

                                             „Card Number“ (номер на картата)

                                             Номерът на картата, за която е отправено запитване за допълнителни данни.

                                             Да

                                             Check Card Status Response (отговор за проверка на статуса на карта)

                                             Mandatory (задължително)

                                             „Status Code“ (код за състояние)

                                             Код за състоянието на отговора.

                                             Да

                                             „Status Message“ (съобщение за състояние)

                                             Обяснително описание на състоянието.

                                             Не

                                                „Requested Card Details“ (данни за карта, за която има запитване)

                                             Да, ако е намерена картата, за която има запитване.

                                             „Card number“ (номер на картата)

                                             Номер на картата, за която има запитване.

                                             Да

                                             „Card Status“ (статус на картата)

                                             Статус на картата, за която има запитване.

                                             Да

                                             „Valid for Driving“ (валидна за управление на МПС)

                                             Намерената карта, за която има запитване, е/не е валидна за управление на МПС.

                                             Да

                                             „Card Issuing Authority“ (орган на издаване на картата)

                                             Име на органа, издал картата, за която има запитване.

                                             Да

                                             „Card Start of Validity Date“ (дата на начало на валидност на картата)

                                             Дата на начало на валидност на картата, за която има запитване.

                                             Да

                                             „Card Expiry Date“ (срок на валидност на картата)

                                             Дата, на която изтича срокът на валидност на картата, за която има запитване.

                                             Да

                                             „Card Status Modified Date“ (дата на промяна на статуса на картата)

                                             Дата на последна промяна в картата, за която има запитване.

                                             Да

                                             „Temporary Card“ (временна карта)

                                             Намерената карта, за която има запитване е временна карта.

                                             Не

                                                „Workshop Card Details“ (сервизна карта)

                                             Да, ако е намерена сервизна карта.

                                             „Workshop Name“ (име на сервиза)

                                             Име на сервиза, на който е издадена картата.

                                             Да

                                             „Workshop Address“ (адрес на сервиза)

                                             Адрес на сервиза, на който е издадена картата.

                                             Да

                                                „Card Holder Details“ (данни на притежателя на картата)

                                             „Family Name“ (фамилно име)

                                             Фамилно име на водача, на когото е била издадена картата.

                                             Да

                                             „First Name“ (собствено име)

                                             Собствено име на водача, на когото е била издадена картата.

                                             Не

                                             „Date of Birth“ (дата на раждане)

                                             Дата на раждане на водача, на когото е била издадена картата.

                                             Да

                                             „Place of Birth“ (място на раждане)

                                             Място на раждане на водача, на когото е била издадена картата.

                                             Не

                                                „Driving Licence Details“ (данни за свидетелството за управление)

                                             Да, ако е намерена карта на водач.

                                             „Driving Licence Number“ (номер на свидетелство за управление)

                                             Номер на свидетелството за управление на водача, на когото е била издадена картата.

                                             Да

                                             „Driving Licence Issuing Country“ (държава на издаване на свидетелството за управление)

                                             Държава, която е издала свидетелството за управление на водача, на когото е била издадена картата.

                                             Да

                                             „Driving Licence Status“ (статус на свидетелството за управление)

                                             Статус на свидетелството за управление на водача, на когото е била издадена картата.

                                             Не

                                             „Driving Licence Issuing Date“ (дата на издаване на свидетелството за управление)

                                             Дата на издаване на свидетелството за управление на водача, на когото е била издадена картата.

                                             Не

                                             „Driving Licence Expiry Date“ (срок на валидност на свидетелството за управление)

                                             Дата, на която изтича срокът на валидност на свидетелството за управление на водача, на когото е била издадена картата.

                                             Не

                                             Modify Card Status Request (промяна на статуса на карта — запитване)

                                             Mandatory (задължително)

                                             „Card Number“ (номер на картата)

                                             Номер на картата, чиито статус е бил променен.

                                             Да

                                             „New Driver Card Status“ (нов статус на карта на водач)

                                             Записаният нов статус на картата.

                                             Да

                                             „Card Status Modified Date“ (дата на промяна на статуса на картата)

                                             Дата и час на промяна на статуса на картата.

                                             Да

                                                „Declared by“ (обявено от)

                                             „Authority“ (орган)

                                             Име на органа, променил статуса на картата.

                                             Да

                                             „Authority address“ (адрес на органа)

                                             Адрес на органа, променил статуса на картата.

                                             Да

                                             „Family Name“ (фамилно име)

                                             Фамилно име на лицето, променило статуса на картата.

                                             Не

                                             „First Name“ (собствено име)

                                             Собствено име на лицето, променило статуса на картата.

                                             Не

                                             „Phone“ (телефонен номер)

                                             Телефонен номер на лицето, променило статуса на картата.

                                             Не

                                             „Email“ (електронна поща)

                                             Адрес на електронна поща на лицето, променило статуса на картата.

                                             Не

                                             Modify Card Status Acknowledgement (промяна на статуса на карта — потвърждение)

                                             Mandatory (задължително)

                                             „Status Code“ (код за състояние)

                                             Кода за състоянието на отговора.

                                             Да

                                             „Status Message“ (съобщение за състояние)

                                             Обяснително описание на състоянието.

                                             Не

                                             „Acknowledgement type“ (вид потвърждение)

                                             Вид: потвърждение на запитване или на отговор.

                                             Да

                                             Modify Card Status Response (промяна на статуса на карта — отговор)

                                             Mandatory (задължително)

                                             „Status Code“ (код за състояние)

                                             Код за състоянието на отговора.

                                             Да

                                             „Status Message“ (съобщение за състояние)

                                             Обяснително описание на състоянието

                                             Не

                                             „Card Number“ (номер на картата)

                                             Номер на картата на водач, за която има запитване.

                                             Да

                                             „Card Status“ (статус на картата)

                                             Статусът на картата, за която има запитване, както е записан в регистъра на тахографските карти.

                                             Да

                                             Issued Card Driving Licence Request (запитване за издадена карта срещу свидетелство за управление)

                                             Mandatory (задължително)

                                             „Card Number“ (номер на картата)

                                             Номер на издадената карта на водач.

                                             Да

                                             „Driving Licence Number“ (номер на свидетелство за управление)

                                             Номер на чуждестранното свидетелство за управление, използван в заявлението за издаване на карта на водач.

                                             Да

                                             „Family Name“ (фамилно име)

                                             Фамилно име на водача, на когото е била издадена картата.

                                             Да

                                             „First Name“ (собствено име)

                                             Собствено име на водача, на когото е била издадена картата.

                                             Не

                                             „Date of Birth“ (дата на раждане)

                                             Дата на раждане на водача, на когото е била издадена картата.

                                             Да

                                             „Place of Birth“ (място на раждане)

                                             Място на раждане на водача, на когото е била издадена картата.

                                             Не

                                             Issued Card Driving Licence Response (отговор на запитване за издадена карта срещу свидетелство за управление)

                                             Mandatory (задължително)

                                             „Status Code“ (код за състояние)

                                             Код за състоянието на отговора.

                                             Да

                                             „Status Message“ (съобщение за състояние)

                                             Обяснително описание на състоянието.

                                             Не

                                       “

                  4)

                  приложение VI се изменя, както следва:

                              а)

                              точки 1.4 — 1.8 се заменят със следното:

                                          „1.4.

                                          Те трябва да отговарят на най-малко 98 % от запитванията, изпратени до тях за един календарен месец и да могат да обслужват честота на запитване от 6 съобщения в секунда.

                                          1.5.

                                          При изпращане на отговор чрез CIC, CCS или ICDL и на потвържденията за MCS в съответствие с приложение VIII те трябва да отговарят на запитванията в рамките на 10 секунди.
                                          Общата продължителност на сесията на заявката (времето на изчакване на отговор от страна на заявителя) не трябва да надвишава 20 секунди;

                                          1.6.

                                          Отговорите по MCS трябва да се изпращат в рамките на 10 календарни дни след изпращането на запитване за MCS.

                                          1.7.

                                          Националните системи не изпращат запитвания до централния възел на TACHOnet с честота над 2 запитвания в секунда.

                                          1.8.

                                          Всяка национална система трябва да може да се справя с потенциални технически проблеми в централния възел или в националните системи на други държави членки. Такива проблеми са (без списъкът да е изчерпателен):

                                                      а)

                                                      прекъсване на връзката с централния възел;

                                                      б)

                                                      няма отговор на запитване;

                                                      в)

                                                      получаване на отговор след изтичане на сесията на съобщение;

                                                      г)

                                                      получаване на незаявени съобщения;

                                                      д)

                                                      получаване на невалидни съобщения.“;

                              б)

                              точка 1.9 се заличава;

                              в)

                              в точка 2.2 се добавя следното изречение:
                              „Поетапната процедура трябва се опише подробно при поискване от Комисията.“;

                  5)

                  приложение VII се изменя, както следва:

                              а)

                              вмъква се следният параграф след заглавието на приложението:
                              „Настоящото приложение предлага подробна информация за данните от протоколирането, статистическите данни и данните за маршрутизиране, събирани в централния възел, а не в държавите членки.“;

                              б)

                              точка 3 се заменя със следното:

                                          „3.

                                          Личните данни не трябва да се съхраняват в протоколите за повече от 6 месеца след приключването на дадена трансакция. Статистическата информация и приведената в анонимен вид информация за маршрутизирането трябва да се съхраняват за неопределен срок от време.“;

                              в)

                              в точка 4 уводните думи се заменя със следния текст:
                              „Статистическите данни, използвани за докладване, могат да включват наред с другото:“;

                  6)

                  приложение VIII се изменя, както следва:

                              а)

                              точка 1.3 се заменя със следното:

                                          „1.3.

                                          Когато заявител на карта на водач притежава свидетелство за управление, издадено в държавата членка на подаване на заявлението, въпросната държава членка проверява дали в националния регистър вече има регистрирано уведомление за ICDL. Тази проверка се извършва чрез търсене на уведомления първо по номер на свидетелство за управление и второ по NYSIIS ключове и дата на раждане. Ако бъде намерено уведомление, държавата членка отправя едноадресно търсене за проверка за издадена карта (CIC) или за проверка на статуса на карта (CCS) към държавата членка, изпратила уведомлението за ICDL.“;

                              б)

                              точка 1.6 се заменя със следното:

                                          „1.6.

                                          Държавите членки могат да предпочетат да не записват в своя национален регистър получените уведомления за ICDL в съответствие с точки 1.3, 1.4 и 1.5. В такъв случай те извършват циркулярно търсене за проверка за издадена карта (CIC) за всяко получено заявление.“;

                              в)

                              в точка 2.1 буква а) се заменя със следното:

                                          „а)

                                          проверява действителния статус на картата, като изпраща запитване за проверка на статуса на карта (CCS) до държавата членка на издаване. Ако номерът на картата не е известен, вместо това се изпраща запитване за едноадресно търсене за проверка за издадена карта (CIC);“

                              г)

                              точка 3.2 се заменя със следното:

                                          „3.2.

                                          След проверката на статуса на картата на водач и ако тя е валидна за замяна, компетентният орган на държавата членка, в която е подадено заявлението, изпраща уведомление за промяна на статуса на картата (MCS) по съобщителната система TACHOnet до държавата членка на издаване.“

      ПРИЛОЖЕНИЕ II
      Добавя се следното приложение IX:
      „
            ПРИЛОЖЕНИЕ IX

               Заявление за непряк достъп до TACHOnet

            [Съкратено наименование на националния орган, отправящ заявление за непряк достъп до TACHOnet] на [име на държавата, отправяща заявление за непряк достъп до TACHOnet] е подписала договор с [съкратено наименование на компетентния орган, предоставящ непряк достъп до TACHOnet] за получаване на непряк достъп до TACHOnet чрез [име на държавата, осигуряваща непряк достъп до TACHOnet].
            Договорът, чрез който [име на държавата, осигуряваща непряк достъп до TACHOnet] осигурява непряк достъп до TACHOnet на [име на държавата, отправяща заявление за непряк достъп до TACHOnet] е приложен към настоящото заявление.
            Предоставя се следната информация:

                        а)

                        наименование на националния орган, отговорен за достъпа до TACHOnet в [име на държавата, отправяща заявление за непряк достъп до TACHOnet];

                        б)

                        лице за контакт за TACHOnet в [националния орган, посочен в буква а)] (име, длъжност, адрес на електронна поща, телефонен номер и пощенски адрес);

                        в)

                        име и роля на други отговорни субекти по отношение на TACHOnet;

                        г)

                        лица за контакт в отговорните субекти, посочени в буква в) (име, длъжност, адрес на електронна поща, телефонен номер).

                  Подпис
            [Представител на националния орган, отправящ заявление за непряк достъп до TACHOnet]
         “.


title: Регламент за изпълнение (ЕС) № 861/2014 на Комисията от 5 август 2014 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               8.8.2014

               BG

               Официален вестник на Европейския съюз

               L 235/10

         РЕГЛАМЕНТ ЗА ИЗПЪЛНЕНИЕ (ЕС) № 861/2014 НА КОМИСИЯТА
   от 5 август 2014 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕС) № 1326/2013 на Съвета (2) се изменя приложение I към Регламент (ЕИО) № 2658/87 и кодове по КН от 9619 00 до 9619 00 90 се заменят с кодове по КН от 9619 00 до 9619 00 89.

               (2)

               Кодове по КН от 9619 00 71 до 9619 00 89 обхващат дамски превръзки и хигиенни тампони, бебешки пелени и подобни артикули от материали, различни от текстилни материали. Артикулите по тези кодове по КН могат да бъдат изработени например от хартиена маса, хартия, целулозна вата или листов материал от целулозни влакна. Те също така могат да бъдат произведени от комбинации от тези материали.

               (3)

               Поради различията в становищата относно класирането на артикулите, попадащи в подпозиции от 9619 00 71 до 9619 00 89, и за да се улесни тяхното класиране на цялата територия на Съюза, е необходимо допълнително разяснение по отношение на обхвата на тези нови подпозиции.

               (4)

               В интерес на правната сигурност е необходимо в глава 96 на Комбинираната номенклатура да се вмъкне допълнителна бележка, с която да се гарантира еднакво тълкуване на тези подпозиции на цялата територия на Съюза.

               (5)

               Поради това приложение I към Регламент (ЕИО) № 2658/87 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 96 от Комбинираната номенклатура, съдържаща се в приложение I към Регламент (ЕИО) № 2658/87, се вмъква следната допълнителна забележка 1:

                  „1.

                  Подпозиции 9619 00 71 до 9619 00 89 включват стоки от хартиена маса, хартия, целулозна вата или платна от целулозни влакна.
                  Тези подпозиции включват също изделия, съставени от различни материали, състоящи се от:

                              а)

                              горен слой (например от нетъкан текстил), предназначен за дренаж и изолиране на течността от кожата на потребителя с цел предотвратяване на кожни раздразнения;

                              б)

                              абсорбираща сърцевина за събиране и съхранение на течността до изхвърлянето на продукта;

                              в)

                              външен слой (например от пластмаса) за предотвратяване на изтичането на течност от абсорбиращата сърцевина.“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 август 2014 година.

            За Комисията,

            от името на председателя,

         Martine REICHERTS

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕС) № 1326/2013 на Съвета от 9 декември 2013 г. за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (ОВ L 334, 13.12.2013 г., стр. 4).


title: Регламент за изпълнение (ЕС) № 1239/2012 на Комисията от 19 декември 2012 година за изменение на Регламент (ЕО) № 543/2008 относно въвеждането на подробни правила за прилагане на Регламент (ЕО) № 1234/2007 на Съвета по отношение на определени стандарти за предлагането на пазара на месо от домашни птици

text:
               20.12.2012

               BG

               Официален вестник на Европейския съюз

               L 350/63

         РЕГЛАМЕНТ ЗА ИЗПЪЛНЕНИЕ (ЕС) № 1239/2012 НА КОМИСИЯТА
   от 19 декември 2012 година
   за изменение на Регламент (ЕО) № 543/2008 относно въвеждането на подробни правила за прилагане на Регламент (ЕО) № 1234/2007 на Съвета по отношение на определени стандарти за предлагането на пазара на месо от домашни птици
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 121, буква д) във връзка с член 4 от него,
   като има предвид, че:

               (1)

               В член 15, параграф 1 и член 20, параграф 1 от Регламент (ЕО) № 543/2008 на Комисията (2) се установява, че замразените и бързо замразените пилета и някои разфасовки от домашни птици могат да бъдат предлагани на пазара в рамките на Съюза, само ако съдържанието на вода не превишава технически неизбежните стойности, които са определени по аналитичните методи, описани съответно в приложения VI, VII и VIII към посочения регламент.

               (2)

               В член 16, параграф 1 от Регламент (ЕО) № 543/2008 се предвижда провеждането в кланиците на редовни проверки по отношение на абсорбираната вода в съответствие с приложение IX или проверки в съответствие с приложение VI към същия регламент.

               (3)

               В приложения VI и VII към Регламент (ЕО) № 543/2008 се определят пределните стойности за съдържание на вода в замразените и бързо замразените птичи трупове, в приложение VIII към посочения регламент се определят пределните стойности за съдържание на вода в някои разфасовки от домашни птици и в приложение IX към посочения регламент се определят пределните стойности за съдържанието на вода на прясно птиче месо в проверките на абсорбцията на вода в производственото предприятие. Всички тези пределни стойности са определени в зависимост от три метода на охлаждане, дефинирани в член 10 от същия регламент, а именно въздушно охлаждане, въздушно-душово охлаждане и охлаждане чрез потапяне.

               (4)

               Нови технологии доведоха до разработването на нови методи на охлаждане, за които следва да се прилагат същите правила като за методите на охлаждане, определени в член 10 от Регламент (ЕО) № 543/2008. Поради това е необходимо да се определят пределни стойности, които ще се прилагат, когато се използват нови методи на охлаждане.

               (5)

               Тъй като новите технологии за охлаждане на птичи трупове се разработват с цел да се подобри общото качество на птиче месо, пределните стойности за тези нови методи на охлаждане следва да не надхвърлят най-ниските пределни стойности, установени за въздушното охлаждане.

               (6)

               Приложение XI към Регламент (ЕО) № 543/2008 съдържа списък на националните референтни лаборатории. Компетентните органи на Малта са уведомили Комисията за своята новоопределена национална референтна лаборатория.

               (7)

               Поради това Регламент (ЕО) № 543/2008 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложения VI—IX и ХI към Регламент (ЕО) № 543/2008 се изменят съгласно приложението към настоящия регламент.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 157, 17.6.2008 г., стр. 46.

      ПРИЛОЖЕНИЕ
      Приложения VI—IX и приложение XI към Регламент (ЕО) № 543/2008 се изменят, както следва:

                  1)

                  В приложение VI точка 7 се заменя със следното:
                  „7.   Оценка на резултата

                  Ако средната загуба на вода при размразяването на 20-те трупа от пробата превишава дадените по-долу проценти, се счита, че количеството на водата, абсорбирана по време на обработката, превишава допустимата граница.
                  При различните методи на охлаждане процентите са, както следва:

                              въздушно охлаждане: 1,5 %,

                              въздушно-душово охлаждане: 3,3 %,

                              охлаждане чрез потапяне: 5,1 %.

                              Други методи на охлаждане или комбинация от два или повече от методите, определени в член 10: 1,5 %.“

                  2)

                  В приложение VII точка 6 се заменя със следното:
                  „6.   Изчисляване на резултатите

                              6.1.

                                          а)

                                          Теглото на водата (W) във всеки труп се изчислява по формулата аP1/100, а теглото на белтъчините (RP) — по формулата bP1/100, като и двете се изразяват в грамове. Определя се сумата от теглата на водата (W7) и теглата на белтъчините (RP7) за седемте анализирани трупа.

                                          б)

                                          При анализ на съставна проба се определя средното съдържание на вода (a %) и белтъчини (b %) на двете анализирани проби. Теглото на водата (W7) в седемте трупа се изчислява по формулата аP7/100, а теглото на белтъчини (RP7) — по формулата bP7/100, като и двете се изразяват в грамове.

                              6.2.

                              Средното тегло на водата (WA) и на белтъчините (RPA) се изчислява като съответно W7 и RP7 се разделят на седем.

                              6.3.

                              Теоретичното естествено съдържание на вода в грамове, определено по този метод, може да се изчисли с помощта на следната формула:
                              за пилетата: .

                              6.4.

                                          а)

                                          Въздушно охлаждане
                                          Като се има предвид, че минималното технически неизбежно количество вода, абсорбирана по време на обработката, възлиза на 2 % (1), пределната стойност за допустимото общо съдържание на вода (WG) в грамове, определено по този метод, се изчислява по следната формула (включително доверителния интервал):
                                          за пилетата: .

                                          б)

                                          Въздушно-душово охлаждане
                                          Като се има предвид, че минималното технически неизбежно количество вода, абсорбирана по време на обработката, възлиза на 4,5 % (1), пределната стойност за допустимото общо съдържание на вода (WG) в грамове, определено по този метод, се изчислява по следната формула (включително доверителния интервал):
                                          за пилетата: .

                                          в)

                                          Охлаждане чрез потапяне
                                          Като се има предвид, че минималното технически неизбежно количество вода, абсорбирана по време на обработката, възлиза на 7 % (1), пределната стойност за допустимото общо съдържание на вода (WG) в грамове, определено по този метод (включително доверителния интервал), се изчислява по следната формула:
                                          за пилетата: .

                                          г)

                                          Други методи на охлаждане или комбинация от два или повече от методите, определени в член 10
                                          Като се има предвид, че минималното технически неизбежно количество вода, абсорбирана по време на обработката, възлиза на 2 % (1), пределната стойност за допустимото общо съдържание на вода (WG) в грамове, определено по този метод, се изчислява по следната формула (включително доверителния интервал):
                                          за пилетата: .

                              6.5.

                              Ако средното съдържание на вода (WA) в седемте трупа, изчислено съгласно точка 6.2, не превишава стойностите, предвидени в точка 6.4 (WG), съответното количество домашни птици, подложени на проверката, се считат за съответстващи на изискванията.

                  3)

                  В приложение VIII точка 6 се заменя със следното:
                  „6.   Изчисляване на резултатите

                              6.1.

                                          а)

                                          Теглото на водата (W) във всяка разфасовка се изчислява по формулата аP1/100, а теглото на белтъчините (RP) — по формулата bP1/100, като и двете се изразяват в грамове.
                                          Определят се сумите от теглата на водата (W5) и от теглата на белтъчините (RP5) за петте анализирани разфасовки.

                                          б)

                                          При анализ на съставна проба се определя средното съдържание на вода (a %) и белтъчини (b %) на двете анализирани проби. Теглото на водата (W5) за петте разфасовки се изчислява по формулата aP5/100, а теглото на белтъчините (RP5) — по формулата bP5/100, като и двете се изразяват в грамове.

                              6.2.

                              Средното тегло на водата (WA) и белтъчините (RPA) се изчислява като съответно W5 и RP5 се разделят на пет.

                              6.3.

                              Теоретичното средно съотношение W/RP, определено по този метод, е, както следва:

                                          филе от пилешки гърди и пилешки гърди: 3,19 ± 0,12,

                                          пилешки бутчета и четвъртини с бутчето: 3,78 ± 0,19,

                                          филе от пуешки гърди и пуешки гърди: 3,05 ± 0,15,

                                          пуешки бутчета: 3,58 ± 0,15,

                                          обезкостено пуешко бутче: 3,65 ± 0,17.

                              6.4.

                              Ако се приеме, че минималното технически неизбежно съдържание на вода, абсорбирана по време на обработката, възлиза на 2 %, 4 % или 6 % (2) в зависимост от типа на продуктите и приложения метод на охлаждане, най-високото допустимо съотношение W/RP, определено по настоящия метод, е, както следва:

                                          Въздушно охлаждане

                                          Въздушно-душово охлаждане

                                          Охлаждане чрез потапяне

                                          Филе от пилешки гърди, без кожа

                                          3,40

                                          3,40

                                          3,40

                                          Пилешки гърди; с кожа

                                          3,40

                                          3,50

                                          3,60

                                          Пилешки бедра, подбедрици, бутчета, бутчета с част от гърба, четвъртини с бутчета, с кожа

                                          4,05

                                          4,15

                                          4,30

                                          Филе от пуешки гърди, без кожа

                                          3,40

                                          3,40

                                          3,40

                                          Пуешки гърди, с кожа

                                          3,40

                                          3,50

                                          3,60

                                          Пуешки бедра, подбедрици, бутчета, с кожа

                                          3,80

                                          3,90

                                          4,05

                                          Обезкостено пуешко бутче, без кожа

                                          3,95

                                          3,95

                                          3,95

                                    В случай на други методи на охлаждане или комбинация от два или повече от методите, определени в член 10, се приема, че неизбежното количество вода възлиза на 2 %, а най-високото допустимо съотношение W/PR е това, което е определено за въздушното охлаждане в таблицата по-горе.
                              Ако средното съотношение WA/RPA на петте разфасовки, изчислено въз основа на стойностите по точка 6.2, не превишава съотношението, предвидено в точка 6.4, количеството разфасовки от домашни птици, подложено на проверка, се счита за съответстващо на изискванията.

                  4)

                  В приложение IX се добавя следната точка 11:

                              „11.

                              В случаите, когато труповете се охлаждат с друг метод на охлаждане или комбинация от два или повече от методите, определени в член 10, максималният процент на водното съдържание не надвишава 0 % от първоначалното тегло на трупа.“

                  5)

                  В приложение XI вписването за Малта се заменя със следното:
                  „Малта

                              MCCAA Laboratory Services Directorate

                              Standards and Metrology Institute

                              Malta Competition and ConsumerAffairs Authority

                              F22, Mosta Technopark

                              Mosta MST3000

                              Malta“

         (1)  Изчислено спрямо теглото на трупа, без абсорбираната несвързана вода.

         (2)  Изчислено въз основа на разфасовката, без абсорбираната несвързана вода. За филе (без кожа) и обезкостено пуешко месо от бут, процентът е 2 % за всеки от методите на охлаждане.“


title: Регламент за изпълнение (ЕС) № 276/2012 на Комисията от 27 март 2012 година за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година

text:
               28.3.2012

               BG

               Официален вестник на Европейския съюз

               L 90/19

         РЕГЛАМЕНТ ЗА ИЗПЪЛНЕНИЕ (ЕС) № 276/2012 НА КОМИСИЯТА
   от 27 март 2012 година
   за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 36, параграф 2, втора алинея, второ изречение от него,
   като има предвид, че:

               (1)

               Размерите на представителните цени и на допълнителните вносни мита, приложими за бяла захар, сурова захар и някои сиропи, за пазарната 2011/2012 година са определени с Регламент за изпълнение (ЕС) № 971/2011 на Комисията (3). Посочените цени и мита са последно изменени с Регламент за изпълнение (ЕС) № 255/2012 на Комисията (4).

               (2)

               Данните, с които Комисията разполага понастоящем, налагат изменение на посочените размери съгласно член 36 от Регламент (ЕО) № 951/2006.

               (3)

               С оглед на необходимостта да се осигури възможно най-бързо прилагане на дадената мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени с Регламент за изпълнение (ЕС) № 971/2011 за пазарната 2011/2012 година, се изменят съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 март 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 84, 23.3.2012 г., стр. 28.

      ПРИЛОЖЕНИЕ

         Изменени размери на представителните цени и на допълнителните вносни мита за бяла захар, сурова захар и продукти с код по КН 1702 90 95, приложими от 28 март 2012 година

                  (В евро)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Определяне на стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2016/1935 на Комисията от 4 ноември 2016 година за одобряване на калциев дихидроксид (хидратна вар) като съществуващо активно вещество за употреба в биоциди от продуктови типове 2 и 3 (Текст от значение за ЕИП )

text:
               5.11.2016

               BG

               Официален вестник на Европейския съюз

               L 299/45

         РЕГЛАМЕНТ ЗА ИЗПЪЛНЕНИЕ (ЕС) 2016/1935 НА КОМИСИЯТА
   от 4 ноември 2016 година
   за одобряване на калциев дихидроксид (хидратна вар) като съществуващо активно вещество за употреба в биоциди от продуктови типове 2 и 3
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва веществото калциев дихидроксид (хидратна вар).

               (2)

               На калциев дихидроксид (хидратна вар) е направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за употреба в продукти от продуктов тип 2 — дезинфектанти и алгициди, които не са предназначени за пряка употреба върху хора или животни, и продуктов тип 3 — ветеринарна хигиена, описани в приложение V към посочената директива и съответстващи съответно на продуктови типове 2 и 3, както са описани в приложение V към Регламент (ЕС) № 528/2012.

               (3)

               За оценяващ компетентен орган бе определено Обединеното кралство и на 19 септември 2011 г. то представи докладите за оценка заедно с препоръките си.

               (4)

               В съответствие с член 7, параграф 2 от Делегиран регламент (ЕС) № 1062/2014 на 14 април 2016 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.

               (5)

               Съгласно тези становища може да се очаква, че биоцидите от продуктови типове 2 и 3, които съдържат калциев дихидроксид (хидратна вар), отговарят на изискванията на член 5 от Директива 98/8/ЕО, при условие че са спазени определени спецификации и условия, свързани с тяхната употреба.

               (6)

               Следователно е целесъобразно калциев дихидроксид (хидратна вар) да бъде одобрен за употреба в биоциди от продуктови типове 2 и 3 при спазване на определени спецификации и условия.

               (7)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (8)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Калциев дихидроксид (хидратна вар) се одобрява като активно вещество за употреба в биоциди от продуктови типове 2 и 3 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2016 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Калциев дихидроксид (хидратна вар)

                  Наименование по IUPAC:
                  Калциев дихидроксид
                  ЕО №: 215-137-3
                  CAS №: 1305-62-0

                  800 g/kg
                  (Съдържанието на Ca в стойността е изразено като Ca(OH)2)

                  1 май 2018 г.

                  30 април 2028 г.

                  2

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на промишлените и професионалните потребители.

                  3

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на професионалните потребители.

         (1)  Посочената в тази графа чистота е минималната степен на чистота на активното вещество, оценено в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) № 327/2013 на Комисията от 8 април 2013 година относно класирането на някои стоки в Комбинираната номенклатура

text:
               11.4.2013

               BG

               Официален вестник на Европейския съюз

               L 102/8

         РЕГЛАМЕНТ ЗА ИЗПЪЛНЕНИЕ (ЕС) № 327/2013 НА КОМИСИЯТА
   от 8 април 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 април 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на продукта

                  Класиране
                  (код по КН)

                  Основания

                  (1)

                  (2)

                  (3)

                  Продукт, представен под формата на ролки (18 mm × 200 mm), пригодени за продажба на дребно в кутия, съдържаща 10 ролки. Всяка ролка тежи 28 g и се състои от следните компоненти (в тегловни проценти):

                              —

                              сушени листа от див пелин (Artemisia vulgaris)

                              95

                              —

                              други сушени билки (като салвия)

                              5

                        Продуктът се използва за лечение на пациенти: ролките са запалват и се държат в близост до кожата на пациента в специфични точки за акупунктура и се изгарят, за да се получи силно проникваща топлина.

                  1404 90 00

                  Класирането се определя от Общи правила 1 и 6 за тълкуване на Комбинираната номенклатура, допълнителна забележка 1 към глава 30 и описанието на кодове по КН 1404 и 1404 90 00.
                  Продуктът се състои от различни видове растения. Следователно класиране като растения и части от растения от видовете, посочени в позиция 1211, е изключено (вж. също Обяснителните бележки към Хармонизираната система за позиция 1211).
                  Продуктът не е предназначен за консумация от човека. Следователно се изключва класиране в позиция 2106.
                  Продуктът не отговаря на изискванията на допълнителна забележка 1 към глава 30. Следователно не може да бъде класиран в позиция 3004 като билков или хомеопатичен лекарствен препарат.
                  Продуктът не се използва като парфюмериен, козметичен или тоалетен препарат. Следователно се изключва класиране в позиция 3307.
                  Следователно продуктът трябва да бъде класиран в код по КН 1404 90 00 като продукт от растителен произход, неупоменат нито включен другаде.


title: Регламент за изпълнение (ЕС) 2016/1369 на Комисията от 11 август 2016 година за изменение на Регламент за изпълнение (ЕС) 2016/388 за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия

text:
                  12.8.2016

                  BG

                  Официален вестник на Европейския съюз

                  L 217/4

            РЕГЛАМЕНТ ЗА ИЗПЪЛНЕНИЕ (ЕС) 2016/1369 НА КОМИСИЯТА
      от 11 август 2016 година
      за изменение на Регламент за изпълнение (ЕС) 2016/388 за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 9, параграф 4 от него,
      като има предвид, че:

                  (1)

                  На 20 декември 2014 г. Европейската комисия („Комисията“) започна антидъмпингово разследване по отношение на вноса в Съюза на тръби от пластичен чугун (наричан също сферографитен чугун) с произход от Индия. На 11 март 2015 г. Комисията започна антисубсидийно разследване по отношение на вноса в Съюза на същия продукт с произход от Индия.

                  (2)

                  На 18 септември 2015 г. Комисията прие Регламент за изпълнение (ЕС) 2015/1559 (2) („регламента за временните антидъмпингови мерки“). Комисията не наложи временно изравнително мито върху вноса на тръби от пластичен чугун с произход от Индия.

                  (3)

                  На 17 март 2016 г. Комисията прие Регламент за изпълнение (ЕС) 2016/388 (3) („регламента за окончателните антидъмпингови мерки“) и Регламент за изпълнение (ЕС) 2016/387 (4) („регламента за окончателните изравнителни мерки“).

                  (4)

                  В съответствие с основния антидъмпингов регламент и Регламент (ЕС) 2016/1037 на Европейския парламент и на Съвета (5) („основния антисубсидиен регламент“) експортни субсидии и дъмпингови маржове не могат да бъдат кумулирани, тъй като експортните субсидии водят до дъмпинг. Експортните субсидии намаляват експортните цени и увеличават дъмпинговите маржове. Поради това Комисията взе предвид факта, че три от разследваните схеми на субсидиране са били експортни субсидии. Комисията намали размера на окончателните антидъмпингови мита в антидъмпинговото разследване с установените в рамките на паралелното антисубсидийно разследване (6) суми на експортните субсидии.

                  (5)

                  В регламента за окончателните антидъмпингови мерки (7) окончателното антидъмпингово мито бе определено на 0 % за Electrosteel Castings Ltd („ECL“) и на 14,1 % за Jindal Saw Ltd („Jindal“) и за всички други дружества. В същия регламент (8) дъмпинговият марж бе определен на 4,1 % за ECL и на 19,0 % за Jindal и за всички други дружества. Поради това наложеното окончателно антидъмпингово мито бе под нивото на окончателния дъмпингов марж, установен за двете дружества.

                  (6)

                  В член 2 от регламента за окончателните антидъмпингови мерки се предвижда, че обезпечените суми, които превишават комбинираните ставки на антидъмпинговите мита и на изравнителните мита, се освобождават. Няколко национални митнически органи обаче посочиха пред Комисията, че тази разпоредба в сегашния си вид създава известно объркване по отношение на практическото ѝ прилагане в конкретния случай.

                  (7)

                  Поради това член 2 от регламента за окончателните антидъмпингови мерки следва да бъде изменен, за да стане ясно, че трябва да бъдат освободени обезпечените суми, които превишават само дъмпинговия марж, тъй като не бяха наложени временни изравнителни мита.

                  (8)

                  Ако сумата на временните мита, събрани окончателно съгласно член 2 от регламента за окончателните антидъмпингови мерки, надвишава дължимите мита съгласно настоящия регламент, тази сума следва да бъде възстановена или опростена.

                  (9)

                  Ще се отнася до разглеждания продукт, Комисията изключи тръбите от пластичен чугун без вътрешно и външно покритие („непокрити тръби“) от обхвата на разглеждания продукт в регламента за окончателните антидъмпингови мерки и в регламента за окончателните изравнителни мерки (9). Комисията счита за целесъобразно вносът на непокрити тръби в Съюза да се наблюдава. Поради това ще бъдат въведени отделни кодове по ТАРИК за непокритите тръби.

                  (10)

                  Заинтересованите страни бяха уведомени за настоящото изменение и им бе дадена възможност да направят коментари. Не бяха получени коментари с възражения срещу изменението.

                  (11)

                  Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,

            ПРИЕ НАСТОЯЩИЯ РЕГЛАМЕНТ:
      Член 1
      Регламент за изпълнение (ЕС) 2016/388 на Комисията се изменя, както следва:

                  1)

                  Член 2 се заменя със следното:
                  „Член 2
                  Сумите, обезпечени чрез временните антидъмпингови мита в съответствие с Регламент за изпълнение (ЕС) 2015/1559, се събират окончателно при следните ставки, които се равняват на установените окончателни дъмпингови маржове:

                              Дружество

                              Electrosteel Castings Ltd

                              4,1 %

                              Jindal Saw Limited

                              19 %

                              Всички други дружества

                              19 %“

                  2)

                  Вмъкват се следните членове 1а и 1б:
                  „Член 1а
                  Тръбите от пластичен чугун без вътрешно и външно покритие („непокрити тръби“) се класират в кодове по ТАРИК 7303001020 и 7303009020.
                  Член 1б
                  Сумата на платените или взетите под отчет мита съгласно член 2, която надвишава митата, установени в съответствие с член 1, се възстановява или опрощава.
                  Искането за възстановяване или опрощаване се отправя към националните митнически органи в съответствие с приложимото митническо законодателство в рамките на срок, предвиден в член 236 от Регламент (ЕИО) № 2913/92 на Съвета (*) и член 121 от Регламент (ЕС) № 952/2013 на Европейския парламент и на Съвета (**).

                     (*)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1)."

                     (**)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).“"

            Член 2
      Настоящият регламент влиза в сила в деня след деня на публикуването му в Официален вестник на Европейския съюз.
      Той се прилага с обратна сила, считано от 19 март 2016 г., с изключение на въвеждането на кодове по ТАРИК 7303001020 и 7303009020.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 август 2016 година.

               За Комисията

               Председател

            Jean-Claude JUNCKER

         (1)  ОВ L 176, 30.6.2016 г., стр. 21.

         (2)  Регламент за изпълнение (ЕС) 2015/1559 на Комисията от 18 септември 2015 г. за налагане на временно антидъмпингово мито по отношение на вноса на тръби от пластичен чугун (наричан също сферографитен чугун) с произход от Индия (ОВ L 244, 19.9.2015 г., стр. 25).

         (3)  Регламент за изпълнение (ЕС) 2016/388 на Комисията от 17 март 2016 г. за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия (ОВ L 73, 18.3.2016 г., стр. 53).

         (4)  Регламент за изпълнение (ЕС) 2016/387 на Комисията от 17 март 2016 г. за налагане на окончателно изравнително мито върху вноса на тръби от пластичен чугун (наричан също сферографитен чугун) с произход от Индия (ОВ L 73, 18.3.2016 г., стр. 1).

         (5)  Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (ОВ L 176, 30.6.2016 г., стр. 55).

         (6)  Вж. съображение 160 от регламента за окончателните антидъмпингови мерки.

         (7)  Вж.член 1, параграф 2 от регламента за окончателните антидъмпингови мерки.

         (8)  Вж. съображение 160 от регламента за окончателните антидъмпингови мерки.

         (9)  Вж. член 1 и съображения 13 — 18 от регламента за окончателните антидъмпингови мерки и член 1 и съображения 24 — 29 от регламента за окончателните изравнителни мерки.


title: Регламент за изпълнение (ЕС) № 256/2011 на Комисията от 15 март 2011 година относно определяне на вносните мита в сектора на зърнените култури приложими от 16 март 2011 година

text:
               16.3.2011

               BG

               Официален вестник на Европейския съюз

               L 69/17

         РЕГЛАМЕНТ ЗА ИЗПЪЛНЕНИЕ (ЕС) № 256/2011 НА КОМИСИЯТА
   от 15 март 2011 година
   относно определяне на вносните мита в сектора на зърнените култури приложими от 16 март 2011 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕC) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2) и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че за продукти, включени в кодове по КН 1001 10 00, 1001 90 91, ex 1001 90 99 (висококачествена мека пшеница), 1002, ex 1005, с изключение на хибридни семена, и ex 1007, с изключение на хибриди за посев, вносното мито се равнява на интервенционната цена, валидна за тези продукти при вноса и увеличена с 55 %, минус вносната цена CIF, приложима за съответната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляване на вносното мито, посочено в параграф 1 от същия член, се определят периодично представителни цени CIF за разглежданите продукти.

               (3)

               Съгласно член 2, параграф 2 от Регламент (ЕC) № 642/2010, цената, която трябва да се използва за изчисляване на вносното мито върху продукти от кодове по КН 1001 10 00, 1001 90 91, ex 1001 90 99 (висококачествена мека пшеница), 1002 00, 1005 10 90, 1005 90 00 и 1007 00 90, е средната от ежедневните представителни цени CIF, определени по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 16 март 2011 година, които да са приложими до влизането в сила на ново определяне,

         ПРИЕ НАСТОЯЩИЯ РЕГЛАМЕНТ:
   Член 1
   От 16 март 2011 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, се определят в приложение I към настоящия регламент на основата на елементи, изложени в приложение II.
   Член 2
   Настоящият регламент влиза в сила на 16 март 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 март 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 16 март 2011 година

                  Код по КН

                  Описание на стоките

                  Вносно мито (1)

                  (EUR/t)

                  1001 10 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  1001 90 91

                  ПШЕНИЦА мека, за посев

                  0,00

                  ex 1001 90 99

                  ПШЕНИЦА мека висококачествена, различна от тази за посев

                  0,00

                  1002 00 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 00 90

                  СОРГО на зърна, различно от хибрид за посев

                  0,00

         (1)  За стоките, пристигащи в Съюза през Атлантическия океан или през Суецкия канал, вносителят може, прилагайки член 2, параграф 4 от Регламент (ЕC) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно или Черно море,

                  —

                  2 EUR/t, ако пристанището на разтоварване се намира в Дания, Естония, Ирландия, Литва, Латвия, Полша, Финландия, Швеция, Обединеното кралство или на атлантическия бряг на Иберийския полуостров.

         (2)  Вносителят може да ползва фиксирано намаление от 24 EUR/t, когато са изпълнени условията, установени в член 3, от Регламент (ЕC) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      1.3.2011-14.3.2011

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница, висококачествена

                              Твърда пшеница със средно качество (2)

                              Твърда пшеница с ниско качество (3)

                              Ечемик

                              Борса

                              Minnéapolis

                              Chicago

                              —

                              —

                              —

                              —

                              Котировка

                              256,33

                              200,16

                              —

                              —

                              —

                              —

                              Цена CAF САЩ

                              —

                              —

                              304,48

                              294,48

                              274,48

                              173,42

                              Премия за Залива

                              102,15

                              14,27

                              —

                              —

                              —

                              —

                              Премия за Големите езера

                              —

                              —

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив–Ротердам:

                              18,59 EUR/t

                              Разходи за навло: Големите езера–Ротердам:

                              — EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).